open-index/open-wikipedia-markdown huggingface dataset:
Колвил (проток)

мини
**Колвил** (англ. *Colville Channel*) е еден од трите протоци што го поврзува заливот Хаураки со Тихиот Океан североисточно од Окленд, Нов Зеланд. Ова е најисточниот проток, сместен помеѓу јужниот крај на Големиот Препречен Остров и ‘ртот Колвил на северниот завршеток на полуостровот Коромандел. Во средината на каналот се наоѓа малечкиот Каналски Остров.

Другите два протока се Кредок и Џелико.

## Наводи

Категорија:Хаураки (залив)
Категорија:Протоци во Нов Зеланд
Категорија:Темс-Коромандел
Источнополинезиски јазици

**Источнополинезиските јазици** се тихоокеанските острови што се простираат од Хаваи на север до Нов Зеланд на југозапад и Велигденскиот Остров на југоисток. Во оваа група на полинезиски јазици спаѓаат хавајскиот, маркискиот, туамотскиот, тахитскиот, новозеландскиот маорски, раротонганскиот (куковоостровски маорски) и рапанујскиот јазик.

По број на говорници, двете најзначајни групи се тахитските и маорскиот. Тахитскиот е главен јазик на Друштвените Острови, а се користи и како лингва франка ширум Француска Полинезија, додека пак маорскиот го зборува многубројно малцинство во Нов Зеланд, кајшто ужива статус на службен јазик заедно со англискиот. Хавајскиот го зборуваат малкумина, но сепак е службен во сојузната држава Хаваи.

## Јазици
Блиското сродство помеѓу ови јазици е наполно издржано согласно извршените анализи објавени во Базата на основниот лексикон на австронезиските јазици (*Austronesian Basic Vocabulary Database*, 2008).
* **рапанујски**
** рапанујски - на Велигденскиот Остров
* **централни источни**
****рапански**
*** рапански - на Рапа Ити и Австралските Острови  
** **маркиски**
*** хавајски
*** маркиски - на Маркиските Острови и Француска Полинезија (со наречјето Нукухива)
*** мангаревански - на архипелагот Гамбje (и во Француска Полинезија)
*** пукапукански - на Пука-Пука и Разочарувачките Острови во североисточниот дел на Туамоту
**  **тахитски** 
*** маорски - во Нов Зеланд и изумрениот мориорски јазик на Четемските Острови
*** туамотски - ширум архипелагот Туамоту во Француска Полинезија, со исклучок на Пука-Пука и Разочарувачките Острови
*** раротонгански - на југот на Куковите Острови)
*** манихичко наречје
*** пенрински (или тонгаревански) - на островот Пенрин (Тонгарева) во осеверниот дел на Куковите Острови
*** тахитски
***австралски (рурутуански и тубајски) - на Австралските Острови
*** рурутуански

## Наводи

Категорија:Полинезиски јазици
Анри ван де Велде

**Анри Клеменс ван де Велде** (фламански: *Henry Clemens Van de Velde*, 3 април 1863, Антверпен - 25 октомври 1957) — белгиски фламански сликар, архитект, дизајнер на ентериер и професор. Заедно со Виктор Орта и Паул Ханкар може да се смета за еден од главните основачи и претставници на стилот ар нуво (правец познат и по името сецесија) во Белгија. Ван де Велде најважниот дел од својата кариера го поминал во Германија и се смета дека имал одлучно влијание на германската архитектура и дизајн на почетокот на 20 век. Одиграл важна улога во германскиот Веркбунд (*Deutscher Werkbund*) и во Баухаус (во Вајмар). Од 1926 до 1936 бил професор на универзитетот во Гент.

## Галерија

Податотека:Henry van de Velde - Chair - 1895.jpg|Столица дизајнирана за куќата "Блуменверф", 1895
Податотека:Villaesche.JPG|Вила Еше, Хемниц
Податотека:Chemnitz Villa Esche Rueckseite 2005.jpg|Вила Еше, Хемниц
Податотека:Chemnitz Villa Esche Seite 2005.jpg|Вила Еше, Хемниц
Податотека:Chemnitz Villa Esche Remise 2005.jpg|Вила Еше, Хемниц, гаража
Податотека:Nietzsche_Archives_in_Weimar.JPG|Доградба на Ниче архивот во Вајмар
Податотека:Hohenhof Hagen01.jpg|Вила Хохенхоф во Хаген
Податотека:Hohenhof Gartenseite.jpg|Вила Хохенхоф во Хаген
Податотека:Bauhaus weimar.jpg|Главна зграда на универзитетот на Баухаус во Вајмар
Податотека:Van-de-Velde-Bau in Weimar (Südgiebel).jpg|Зградата ван де Велде во Вајмар, седиште на уметничкиот факултет на универзитетот Баухаус
Податотека:Schulenburgsche Villa.jpg|Вила Шуленбург во Гера
Податотека:Trzebiechklatka2.jpg|Скалила на санаториумот во Тшебехов
Податотека:Trzebiechklatka.jpg|Скалила на санаториумот во Тшебехов
Податотека:Monument Frédéric de Mérode.JPG|Споменик на Фредерик де Мерод во Брисел
Податотека:Bücherturm.jpg|"Boekentoren" на универзитетот во Гент
Податотека:Boekentoren Gent south-west.JPG|"Boekentoren" на универзитетот во Гент


## Наводи

Категорија:Холандски архитекти
Категорија:Луѓе од Антверпен
Категорија:Починати во Цирих
Категорија:Родени во 1863 година
Категорија:Починати во 1957 година
Деми Мур

**Деми Мур** (англиски: *Demi Moore*) ― американска глумица. Својата популарност ја стекнала со учество во филмовите: Дух, Непристојна понуда и Стриптиз. Таа била омажена за глумецот Брус Вилис, со кој имаат три ќерки. Во 2005 година, по разводот со Вилис, се омажила со шеснаесет години помладиот глумец Ештон Качер.

Категорија:Американски глумци
Категорија:Живи луѓе
Категорија:Американски филмски глумци
Категорија:Добитници на Златен глобус
Леонардо ди Каприо

**Леонардо ди Каприо** (англиски: *Leonardo DiCaprio*; роден на ) — американски глумец и кинорежисер. Добитник е на повеќе награди, меѓу кои и „Оскар“ за главна машка улога во „The Revenant“, „Златен глобус“ за најдобар глумец, за неговиот настап во „Авијатичар“.

## Животопис
Леонардо ди Каприо е роден во Лос Анџелес, како единствено дете на Џорд ди Каприо и Ирмалин Иденбиркин. Тој бил крстен според Леонардо да Винчи.. Неговите родители се разведиле кога тој бил на возраст од една година.

Во декември 2014 година, магазинот „Пипл“ објавил дека Леонардо ди Каприо ја прекинал едногодишната врска со германската манекенка Тони Гарн. Тие започнале да се гледаат во мај 2013 година, но никогаш не се појавиле заедно на црвениот тепих.

## Филмографија
Својата кариера како глумец ја започнал уште како дете, учествувајќи и снимајќи на голем број телевизиски реклами и неколку серии. Својот прв поголем успех го доживеал во филмот „Што го јаде Гилберт Грејп (What's Eating Gilbert Grape)“ во 1993 година, во кој глумел заедно со Џони Деп. Уште тогаш бил забележан од страна на големите филмски продуценти, по што бил номиниран за наградата „Оскар“. Својот подем Леонардо го доживеал со учеството во филмот Титаник во 1997 година, за кој ја добил наградата „Златен глобус“.
### Филмски улоги

### Како продуцент

### ТВ-серии

## Наводи

Категорија:Американски глумци
Категорија:Живи луѓе
Категорија:Американски природозаштитници
Категорија:Американски филмски глумци
Категорија:Добитници на Златен глобус
Библиотека „Браќа Миладиновци“ - Радовиш

**Библиотеката „Браќа Миладиновци“** во Радовиш била формирана во 1957 година. Денес располага со книжен фонд од околу 45 000 примероци. Библиотеката е целосно реновирана и модернизирана во 2006 година. Формирана е класична читална, читална за перодика, компјутерски центар опремен со седум терминали, скенер, печатари црно-бел и во боја, фотокопир, мултимедијално катче кое на корисниците им овозможува постоечката опрема да ја користат за да слушаат музика, да гледаат филмови и да користат мултимедијални публикации со помош на слушалки..

## Историја
Библиотеката била формирана во 1957 година. Иницијатор за формирањето бил Мориц Романо кој во тој период бил на висока партиска функција во тогашната Штипска Околија со седиште во Штип. Библиотеката била со скромен книжен фонд од околу 500 книги, сместена во приватна куќа на ул „Маршал Тито“.

На почетокот таа била под надлежност на тогашниот Народен Одбор на општина Радовиш. Прв библиотекар кој се вработил во библиотеката бил Ацо Караманов(Шлинтата).

Со формирањето на работничкиот универзитет „Киро Донев“ - Радовиш во 1962 година, библиотеката влегува во негов состав. Додека била во составот на РУ „Киро Донев“ библиотеката била со име Градска библиотека.
Од составот на РУ „Киро Донев“ се одвоила во 1992 година кога го добила и името „Брака Миладиновци“. Предлогот библиотеката да го носи името “Брака Миладиновци“ бил на Петар Трајанов сегашен директор на библиотеката чиј предлог бил поддржан и од вработените во библиотеката.
По одвојувањето од составот на РУ „Киро Донев“ - Радовиш во 1992 година па до денес таа е самостоен правен субјект.

Најсветла дата во историјата на библиотеката била 20 април 2006 година, кога започнала нејзината целосна реконструкција, адаптација и модернизација и 6 септември 2006 година кога се пуштила во употреба новата современа и модернизирана библиотека.
Реконструкцијата и модернизацијата на библитеката „Брака Миладиновци“ била поддржана со проектот „Пријателски библиотеки за сите грагани“ со Програмата за развој на Обидинетите Нации (УНДП) финансирана од Кралството Норвешка.
Вкупната вредност на донацијата изнесувала 72 000 долари. Модернизацијата и адаптацијата на библиотеката ја помогнало и локалната самоуправа во Радовиш со 10 000 долари и со доделување на 130 м² нова станбена површина на трајно користње на библиотеката.

## Организација
* Информативно-позајмно одделение
* Детски оддел
* Оддел за возрасни
* Роднокраен оддел
* Периодика
* Стручна обработка   
* Компјутерски центар
 
## Книжен фонд
На слободен пристап на корисниците на библиотеката им е достапен книжен фонд од околу 45 000 примероци. Библиотеката има и образовен карактер  па се набавуваат и образовни и стручни публикации и книги на странски јазици.

## Надворешни врски
* Библиотека „Браќа Миладиновци“ - Радовиш"

## Наводи

Категорија:Библиотеки во Македонија
Категорија:Згради и градби во Радовиш
Категорија:Образованието во Радовиш
Список на луѓе од Радовиш

Ова е **список на познати личности** од градот Радовиш.
* Ацо Караманов (1927-1944) - поет и борец во НОБ
* Милка Ефтимова (1936-) - оперска пејачка и професор на Факултетот за музичка уметност во Скопје
* Павле Трајанов - политичар и претседател на партијата Демократски сојуз
* Кирчо Поплазаров - пејач
* Петруш Поплазаров - револуционер, комита и радовишки околиски војвода на МРО
* Коце Ципушев -  револуционер, деец на Македонската Револуционерна Организација
* Академик Милчо Ристов -  физичар, редовен професор и академик во МАНУ
* Марија Накова - стоматолог, специјалист, редовен професор и декан, претседател на Стоматолошката комора
* Ѓорѓи Здравев - етнолог и костимограф, редовен професор
* Никола Георгиев (1880-1932) - учител и револуционер, деец на Македонската револуционерна организација и градоначалник на Радовиш
* Никола Василев (1881-?) - револуционер, учесник во македонското револуционерно движење и деец на ВМРО
* Павле Трајанов (1952-) - политичар и претседател на партијата Демократски сојуз
* Ристо Гуштеров - стопанственик
* Ката Лахтова - претседател на собранието на Социјалистичка Република Македонија и учесник во НОБ
* Илхами Емин - поет и преведувач
* Ефтим Манев - политичар и правник
* Борче Панов - поет и есеист
* Sibel Redzep - Сибел Реџеп 
* Крсто Скубев-Култоролог
* Васе Ристов(1965)-професор на Факултетот за музичка уметност-Скопје
* Свети Спасо Радовишки - македонски христијански светец - новомаченик
* Ѓорѓи Танев - пејач 
Родени во Подареш
*Васил Спасов, македоно-одрински ополченец, 3 чета на 3 солунска дружина, носител на орден „За храброст“ IV степен
* Васил Стојанов Христов (1892 - ?), македоно-одрински ополченец, 3 чета на 3 солунска дружина, носител на орден „За храброст“ IV степен
* Иван Месаров (1858 - 1913), македонски револуционер, војвода на ВМОРО
* Мане Наков (1892 - ?), македоно-одрински ополченец, 3 чета на 3 солунска дружина, носител на орден „За храброст“ IV степен
* Ставруш Месаров, македонски револуционер, војвода на ВМРО;
* Стојан Стојков (р. 1941) - македонски композитор и професор;
* Јордан Митев (р. 13 август 1986) - македонски пејач;


Радовиш
Радовишка Река

**Радовишка Река** — река која минува низ Радовиш и лева притока на Стара Река.

## Галерија

File:Izvestaj za regulacija na Radoviska reka, 1938.jpg|Технички опис на Радовишка река на српски од 1938 година.


## Наводи

Категорија:Реки во Македонија
Категорија:Географија на Радовиш
Меѓународна хидрографска организација

**Меѓународна хидрографска организација** или **МХО** (анг. *International Hydrographic Organization* или *IHO*; фр. *Organisation hydrographique internationale*) — меѓународен орган на светската хидрографска заедница.

## Историја
МХО е основана во 1921 г. под името „Меѓународно хидрографско биро“ (IHB). Почетниот состав се состоел од 18 земји-членки. За седиште е избрано кнежевството Монако заради поволната географска положба, но и поради понудата на кнезот Алберт I да овозможи соодветни простории. Сегашното име го добила 1970 г. со преработката на договорот помеѓу земјите-членки.

## Функции
Главните улоги на МХО се следниве:
·Да овозможи блиска и трајна соработка помеѓу хидрографските служби во земјите-членки.
·Да проучува области и аспекти на хидрографијата и сродните науки и техники.
·Да ја помага размената на поморски карти и документи помеѓу хидрографските службеници и управните органи во земјите-членки.
·Да даваат напатствија и совети по потреба, сособено на земјите што сакаат да воспостават своја хидрографска служба.
·Да ги усклади хидрографските мерења и поврзаните океанографски активности.
·Да ги проширува и нуди океанографските сознанија во полза на морепловците.
·Да соработува со меѓународни организации и научни установи со сродни цели.

МХО договара и утврдува хидрографски стандарди со согласност на сите земји-членки. Потоа се очекува членките да ги следат воспоставените стандарди и да ги применуваат во геодетските мерења, поморските карти, како и во пишаните изданија.

## Издавачка дејност
Многу изданија на МХО се достапни на нивното мрежно место: Меѓународната хидрографска ревија (*International Hydrographic Review*), Меѓународниот хидрографски билтен (*International Hydrographic Bulletin*), Картографските упатства (*Chart Specifications*), и Хидрографскиот речник (*Hydrographic Dictionary*). МХО исто така го објавено прирачникот „Граници на океаните и морињата“ (*Limits of Oceans and Seas*), кајшто се опишани границите на океаните и морињата. Ова трето издание е издадено во 1953 г. и денес е застарено во многу региони. Во 2000 г. е направено изменето и дополнето нацрт-издание кое сè уште не е ратификувано и издадено.

МХО објавува и разни меѓународни стандарди поморска картографија и хидрографија, како стандардот S-57 - „Стандард за пренос на дигитални хидрографски податоци на МХО“ (*IHO Transfer Standard for Digital Hydrographic Data*), што претставува стандард на кодирање за потребите на електронските морепловни карти. Во јануари 2010 издаден е нов хидрографски геопросторен стандард за морски податоци и информации наречен S-100. За овој стандард постои регистар кој е достапен преку страницата на МХО. S-100 е усогласен со географските стандарди ISO 19100, и со тоа е наполно ускладен со современите стандарди за геопросторни податоци.

## Поврзано
* Општа батиметриска карта на океаните

## Наводи

## Надворешни врски
* Меѓународна хидрографска организација  
* Хидрографски блог  

Категорија:Хидрографија
Хидрографска
Категорија:Поморски организации
Категорија:Меѓународни стандарди
Туамотски јазик

thumb|Груба карта на архипелагот Туамоту

**Туамотски јазик** (изворно: *Pa’umotu*) — тахитски јазик кој го говорат околу 6700 луѓе во архипелагот Туамоту, како и 2.000 луѓе во Тахити.

## Надворешни врски
*

Категорија:Француска Полинезија
Категорија:Тахитски јазици
Категорија:Загрозени јазици
Дарио Шимиќ

**Дарио Шимиќ** (роден на 12 ноември 1975, во Загреб) — поранешен хрватски фудбалер, играч од одбраната. Во текот на својата кариера има настапувано за Динамо Загреб, Интер, Милан и Монако.

Категорија:Живи луѓе
Категорија:Фудбалери на ФК Динамо Загреб
Категорија:Фудбалери на ФК Монако
Категорија:Фудбалери на Милан
Категорија:Фудбалери на ФК Интер
Категорија:Хрватски фудбалери
Друштвени Острови

**Друштвените Острови** (француски *Îles de la Société*; тахитски: *Tōtaiete mā*) — група острови во јужниот дел на Тихиот Океан што ѝ припаѓаат на Француска Полинезија. Се смета дека името им го дал морепловецот Џејмс Кук, кога забележал дека островите се последователно распоредени како да се „во друштво“.
мини|лево|Карта на Друштвените Острови
мини|лево|Раиатеа

Островите географски и административно се поделени на две групи:
*Приветрени Острови (од исток кон запад)
**Мехетиа
**Тахити
**Тетиаора
**Моореја
**Мајао
*Заветрени Острови
**Хухине
**Рајатеа
**Таха
**Бора Бора
**Тупаи
**Маупити
**Мопелија
**Моту Оне (Белингхаузен)
**Мануае
Во 1843 г. островите станале протекторати на Франција, а во 1880 станале нејзина колонија. Населението брои 227.807 жители (август 2007). Збирно зафаќаат копнена површина од 1590 км2.

## Наводи

## Надворешни врски
*Друштвените Острови од вселената 


Категорија:Француска Полинезија
Алесандро Бириндели

**Алесандро Бириндели** (италијански: *Alessandro Birindelli*) — поранешен италијански фудбалер, играч од одбраната.

Во текот на својата кариера има настапувано за Емполи, Јувентус, Пиза и Пескина Вале дел Џовенко.

Категорија:Живи луѓе
Категорија:Фудбалери на ФК Емполи
Категорија:Фудбалери на ФК Јувентус
Категорија:Фудбалери на ФК Пиза
Категорија:Италијански фудбалери
Категорија:Фудбалери во Серија А
Категорија:Родени во 1974 година
Бланка Кастиљска

**Бланка Кастиљска** (шпански: *Blanca de Castilla*) била кралица на Франција и сопруга на кралот Луј VIII. Таа била третата ќерка на кралот на Кастиља, Алфонсо VIII и Елеонора Кастиљска.

Според мировниот договор помеѓу Франција и Англија од 1200 година, било предвидено да таа се омажи за францускиот крал Луј VIII. Поради нејзинито бројни роднински врски со голем дел од европските кралски семејства, овој брак бил многу значаен во тогашно време. По смртта на својот сопруг, таа станала регент на неполнолетниот си син Луј IX во периодот од 1226 до 1236 година.

Категорија:Капетинска династија
Категорија:Француски кралици
Категорија:Христијански светци од 13 век
Категорија:Родени во 1188 година
Категорија:Починати во 1252 година
Алфонсо VIII

**Алфонсо VIII** (11 ноември 1155, Сорија - 5 октомври, 1214) бил крал на Кастиља од 1158 година до неговата смрт, како и крал на Толедо.. Тој најмногу е познат по големата улога која ја одиграл во времето на Реконквистата, и пропаѓањето на Алмохадската династија.

По неговиот пораз во Битката кај Аларкос, тој ја предводел христијанската коалиција предводена од Кралство Кастиља, Кралство Арагон, Кралство Португалија и Кралство Навара во големата победа над муслиманите во Битката кај Лас Навас де Толоса во 1212 година, настан кој го означил почетокот на протерувањето на муслиманите од Пиринејскиот Полуостров.

## Наводи

Категорија:Владетели на Кастиља
Категорија:Римокатолички монарси
Категорија:Шпанци од 12 век
Категорија:Шпанци од 13 век
Категорија:Родени во 1155 година
Категорија:Починати во 1214 година
Картозански јазици

**Картозанските јазици** се подгрупа на јужнокавкаските јазици. Покрај картозанските, јужнокавкаските јазици имаат уште една гранка која е претставена од само еден јазик - сванскиот јазик.

## Јазици

* грузиски јазик
* зански јазици
** мегрелски јазик
** ласки јазик

## Наводи

## Поврзано
* Јужнокавкаски јазици
*Свански јазик

Категорија:Картвелски јазици
Категорија:Аглутинативни јазици
Пабло Зарницки

**Пабло Адријан Зарницки** () е аргентински шахист, велемајстор од 1994 година. 

Тој ја претставувал Аргентина на пет Олимпијади. Од своите 54 партии, тој постигнал 24 победи и 25 ремиа.

Категорија:Живи луѓе
Категорија:Аргентински шахисти
Зарницки
Џош Гробан

thumb|Џош Гробан
**Џошуа Винслоу Гробан** е американски пејач номиниран за Греми.

## Животопис
Џошуа Винслоу Гробан е роден на  во Лос Анџелес. Џошуа е од еврејско, руско и полско (по таткова страна) и норвешко потекло (по мајчина страна). Студирал драма на престижниот универзитет Карнеги Мелон, но одлучил да го напушти факултетот и да се посвети на пеењето.

## Кариера
Деби албумот на Џош Гробан кој го носи неговото име излегува во 2001 и ја лансира неговата меѓународна кариера. Наредната 2002 година настапува на церемонијата на затворање на Зимските олимписки игри, а подоцна истата година има уште два проминентни меѓународни настапи: на концертот во Осло по повод Нобеловата награ за мир и божиќниот концерт во Ватикан.

Во наредните години следуваат два комерцијално успешни албуми, Closer (Поблизу) во 2003 и Awake (Буден) во 2006. Успешната светска кариера кулминира со Nöel (Ноел) во 2007, кој се продава во 3.500.000 примероци ширум светот.

## Хуманитарна работа
Џош е истакнат филантроп кој редовно настапува на концерти од хуманитарен карактер. Oсновач e на Џош Гробан фондацијата која им помага на сиромашни деца ширум светот да добијат пристап до образование и медицинска нега.

Категорија:Живи луѓе
Категорија:Американски пејачи
Категорија:Христијанска музика
Категорија:Американски христијани
Виме

[thumb|250px|Виме на [крава]]

**Вимето** е орган создаден од млечните жлезди кај повеќето четвороножни женки цицачи, како на пример крави, кози и овци. Кај кравите се присутни два пара на млечни жлезди,односно вкупно четири, додека кај овците и козите еден пар, т.е. две млечни жлезди. Вимето е единствена маса и припаѓа на типот тубуло-алвеоларни жлезди. Вимето на кравата може да содржи до 15 литри млеко и тежи во просек околу 50 кг.

Нега и хигиена на вимето е значајно во процесот на молзење и спречување на маститис, инфламаторна болест кај женките цицачи.

## Надворешни врски

* DeLaval - The mammary gland 

Категорија:Егзокрини жлезди
Категорија:Анатомија на животни
Категорија:Женски репродуктивен систем
Национален статистички институт на Италија

мини|Зградата на институтот во Рим
**Националниот статистички институт на Италија** (итал. *Istituto Nazionale di Statistica*) или **Istat** е државниот завод за статистика на Италија.

Службата е основана во 1926 г. со цел да прибира и анализира податоци во земјата.  Една од поважните должности е раководење со пописите. Претседател на инстутот е Енрико Џованини, поранешен главен статистичар на Организацијата за економска соработка и развој (OECD).

Започнувајќи од 1989 г., Istat е одговорен и за усогласување и стандардизација на статистичките наоди прибрани и објавени по државниот статистички систем SISTAN, каде членуваат статистичките служби на министерствата, државните агенции, регионите, покраините, општините, стопанските комори и слични органи.

Последниот попис е извршен 21 октомври 2001 г. вкупно население од 56.995.744 жители, на површина од 301.328,45&nbsp;км2.

## Наводи

## Надворешни врски
* Страница на Националниот статистички институт  

Категорија:Државни статистички заводи
Категорија:Демографија на Италија
Категорија:Управување со Италија
Стоја Поп-Атанасова

**Д-р Стоја Поп-Атанасова** е родена во 1948 година во Рожен, пиринскиот дел на Македонија. Била истакнат македонист. Завршила Филолошки факултет „Блаже Конески“ - Скопје, група македонски јазик со историја на книжевностите на народите на СФРЈ, последипломски студии „Лингвистичка анализа на Битолскиот триод“, Скопје 1991, Филолошки факултет „Блаже Конески“ - Скопје, и одбранила докторска дисертација на тема „*Лексиката на македонската црковна поезија*“, Скопје 1999, Филолошки факултет „Блаже Конески“ - Скопје.
## Творештво

Најзините интереси се на теми од областите на палеославистика, историска лексикологија и лексикографија. Автор е на повеќе статии во списанија, зборници, монографии. Учествува во авторските колективи на разни научноистражувачки проекти.

Била член на редакцијата на списанието „''Македонски јазик''“ (2003-2009) и член на редакцијата на списанието „*Македонистика*“ (2003-2009), како и член во Советот на Институтот за македонски јазик „Крсте Мисирков” (2005-2009)

## Надворешни врски
* Кратка биографија на мрежното место на Институтот за македонски јазик „Крсте Мисирков“ 

## Поврзано
* Македонистика
* Список на македонисти
* Македонски јазик

Категорија:Родени во 1948 година
Категорија:Луѓе од Рожен
Категорија:Македонски македонисти
Категорија:Македонски слависти
Категорија:Македонски писатели
Категорија:Југословенски македонисти
Категорија:Југословенски слависти
Категорија:Југословенски писатели
Категорија:Апсолвенти на универзитетот „Св. Кирил и Методиј“
Служба за заштита на природата (Нов Зеланд)

**Служба за заштита на природата** (; ) или **DOC** — државен орган на Нов Зеланд надлежен за заштита на природните и  културните богатства на земјата. Моменталниот министер за заштита на природата е Кејт Вилкинсон.

## Функција
### Преглед
[мини|302п|Знак на службата во [Национален парк Фјордленд|националниот парк Фјордленд]]
[мини|302п|Куќарка на службата долж главната планинарска патека во [Национален парк Ракиура|националниот парк Ракиура]]

Службата е основана во 1987 г. со донесувањето на Законот за заштита на природата (*Conservation Act 1987)* спојувајќи се со дел од тогашата Служба за земјишта и катастар, со Службата за шумарство и Службата за див свет. Со овој закон се утврдени и највеќето должности и улоги на установата.

Во нејзина надлежност е речиси сето крунско земјиште во Нов Зеланд. Ова претставува една третина од површината на земјата, и тука спаѓаат национални, шумски и морски паркови, и речиси 4000 резервати, поречја, некои крајбрежни предели, неколку стротини мочуришта и многу острови. Речиси сите предели под надлежност на службата се заштитени поради нивната пејзажна, научна, историска или културна вредност, или пак се наменети за рекреативни активности.

Рекреативната цел е една од поглавните одговорности на службата. Тука спаѓа раководење и одржување на излетнички места, планинарски патеки и 1000 куќарки за планинари и ловџии. Под нејзина надлежност е и Фондот за природни богатства, како и пожарната безбедност во руралните подрачја.

Покрај раководењето со земјиштата и рекреативните активности, службата работи на зачувување на природните богатства. Тука може да се вброи запазувањето на историски места на јавно земјиште, грижа за опстанокот на загрозените домородни видови, справување со неповолни состојби како штетници и коров, обнова на природната околина, зачувување на морскиот свет, и пружање помош на земјопоседниците во зачувувањето на природното богатство.

## Заштитени предели
Нов Зеланд има 14 национални паркови и поголем број на други заштитени области со различно ниво на заштитеност. На една третина од земјиштата постои забрана за рударски активности.

## Поврзано
* Биоразновидност на Нов Зеланд
* Национални паркови во Нов Зеланд
* Шумски паркови во Нов Зеланд
* Задолжбина за историски места на Нов Зеланд

## Наводи

## Надворешни врски

* Служба за заштита на природата 
** Блог на Службата за заштита на природата 
* Кратка историја на Службата за заштита на природата: 1987-2007 

Заштита на природата
Категорија:Природа на Нов Зеланд
Категорија:Заштита на природата
Категорија:Заштита на животната средина
Џефри Брума

thumb|right|Џефри Брума

**Џефри Брума** (холандски: *Jeffrey van Homoet Bruma*) — холандски фудбалер. Тој е роден на  година во , Холандија.

Својата кариера ја започнал во Феенорд. Во 2007 година потпишал договор со Челзи. За репрезентацијата на Холандија до 21 година дебитирал кога имал 17 години.

Брума се смета за еден од најталентираните холандски фудбалери.

Категорија:Живи луѓе
Категорија:Фудбалери на ФК Челзи
Категорија:Холандски фудбалери
Категорија:Фудбалери од Бундеслигата
Пјеве ди Кадоре

**Пјеве ди Кадоре** (итал. *Pieve di Cadore*) е место и општина во покраината Белуно (регион Венето), Италија. Гратчето е оддалечено 110&nbsp;км северно од Венеција и 35&nbsp;км североисточно од градот Белуно.

Ова е родно место на прочуениот ренесансен сликар Тицијан, основач на Венецијанската сликарска школа. Главна знаменитост е Дворецот на величествената заедница (*Palazzo della Magnifica Comunità*) - зграда на месната управа подигната во 1447 г. Во 1491 е изградена и назабена (мерлонирана) кула.

## Наводи

## Надворешни врски
* Страница на местото  



Категорија:Градови во Венето
Тане Наумов

**Тане Наумов** (Долно Котори, Леринско, 24 февруари 1907 - Битола, 27 април 1977) — македонски комунист, учесник во Шпанската граѓанска војна, во НОБ во Егејска Македонија и во Грчката граѓанска војна.

## Животопис
Наумов е роден во 1907 година во Долно Котори, Леринско, денес во егејскиот дел на Македонија. Во 1912 година, за време на Првата балканска војна, биле убиени неговиот татко и неговиот дедо. Тоа го принудува Тане да работи уште од мали години. Во 1933 година станал член на КПГ. По воведувањето на диктатурата на Метаксас, во 1936 година, заедно со други комунисти Грци, заминал со брод за Панама.

Во Шпанија дошол од Панама на 4 август 1937 година. Прво бил морнар во трговските бродови „Стануел“ и „Марџит“ и учествувал во дотурот на оружје и опрема за републиканска Шпанија по морски пат. По потопувањето на бродовите од непријателската авијација, се приклучил на пешадиските единици.

На 5 февруари 1939 година пребегнал во Франција, со последните интер-бригадисти што ја напуштале Шпанија. По директива на Комунистичката партија на Франција (КПФ) работи во внатрешноста на Франција, во рудникот Буасон. По окупацијата на Франција од нацистичка Германија, во 1942 година бил фатен од Гестапо и бил затворен во логорот „Рош Рум“ во Германија. На 22 април 1943 година е префрлен во Бугарија (во Пирот), од каде набрзо, на 5 мај, успеал да побегне од логорот и се вратил во родното село.

По враќањето во селото, се вклучил во ЕЛАС и бил назначен за организациски секретар на Суровичкиот реон. Во текот на Граѓанската војна во Грција бил организациски секретар на НОФ за Леринско-кајларскиот реон, а подоцна станал член на Главното раководство на НОФ.

По поразот на ДАГ, во септември 1949 година се префрлил во Албанија, од каде во ноември истата година со товарен брод бил префрлен во Полска. Таму бил осуден поради „титоизам“ на седум години строг затвор и од 17 март 1950 година се наоѓа во затворот во Згожелци. По смртта на Сталин, по одлежаните четири години затвор, добил помилување и на 12 мај 1954 година бил ослободен. Во 1956 година се вратил во Југославија, но по доаѓањето во Скопје бил затворен и испитуван три дена во затворот во Идризово. Во август 1956 година бил ослободен и пристигнал во Битола кај своето семејство. Починал во Битола на 27 април 1977 година.

## Наводи

## Извори
* Егејска Македонија во НОБ 1945, Том II, Скопје 1973.
* Егејска Македонија во НОБ 1949, Том VI, Скопје 1983.

## Литература
* Tane Naumovski “Sećanja na crvenu špansku mornaricu” во Čedo Kapor (ur.) "Španija 1936-1939", "Vojnoizdavački zavod", Beograd, 1971, tom 3, 320-322 str.

Категорија:Македонски партизани
Категорија:Луѓе од Долно Котори
Категорија:Учесници во Шпанската граѓанска војна
Категорија:Македонци во Грчката граѓанска војна
Категорија:Починати во 1977 година
Кнут Велики

**Кнут Велики** или **Кнуд Велики** (, ,  , , ; ~ 985/ 995&nbsp;– 12 ноември 1035) — крал на Данска од 1018 г., крал на Англија од 1016 г, на Норвешка, а од 1028 г. и на дел од Шведска.

Роден е во 985 или 995 година, а починал во 1035 година. Бил син на Свен Вилобрадиот. Имал помалку од дваесет години кога неговиот татко го испратил кон поход на Англија во 1015 година. Со војска од околу 10.000 војници, многу бргу постигнал успеси, па во април 1016 година ја започнал опсадата на Лондон. По започнувањето на опсадата, кралот Едмунд II успеал да побегне од градот, но за ова дознал Кнут, па многу бргу го пресретнал и го поразил. Според договорот, целата земја требала да биде управувана од страна на двата крала, но Едмунд починал. Така, Кнут кон крајот на јануари 1017 година станал крал на Англија.

Како крал на Англија, Кнут вовел голем број на реформи. Во 1017 година ја поделил земјата на четири грофовии: Весекс, Мерсија, Источна Англија и Нортамбрија. Кога ја стабилизирал својата власт во Англија, повторно се упатил кон Данска. Во 1018 година на престолот на Данска го наследил својот брат. Поради отсуството на кралот во Данска, норвешкиот и шведскиот крал ја нападнале Данска. Улф Јарл исто така не покажал лојалност кон кралот. Ги наговорил на Данците за свој крал да го изберат Хардекнут. Подоцна, Јарл му помогнал на Кнут да ги порази на Швеѓаните и Норвежаните. И покрај тоа, Кнут Велики во 1026 година наредил Јарл да биде убиен.

Во 1028 година, Кнут успеал да ја освои Норвешка. Така, тој станал *крал на цела Англија, Данска, Норвешка и делови на Шведска*.

## Поврзано
* Викиншка ера

## Наводи

## Надворешни врски
* Кнут Велики 
* Кнут (Кнуд) Велики — од викиншки воин до англиски крал 
* Канут (Кнут), крал — Енциклопедиски речник „Брокхаус и Ефрон“ (1890—1907) на Викиизвор 

Категорија:Дански монарси
Категорија:Англиски монарси
Категорија:Норвешки монарси
Категорија:Викиншки монарси
Категорија:Европски монарси од 11 век
Категорија:Погребани во Вончестерската катедрала
Категорија:Родени во 985 година
Категорија:Родени во 995 година
Категорија:Починати во 1035 година
Носии од Костурско

мини|Семејство во носии од '''Костурско''' (сликани во ателјето на Браќата Манаки)
**Народната носија од Костурско** била традиционално носена со мали меѓусебни разлики во пределите Корешта, Пополе, Костенарија и Нестрамско.

## Машката носија
Во костурскиот регион, со пределите Нестрам, Пополе и Корешта, во составот на традиционалната машката носија влегуваат: белата платнена **кошула**, специфичните *ногавици клашни*, долги од глуждовите до преподните (од каде што со помош на врвци се придржуваат за појасот), белите клашнени **бечви** украсени со гајтани, **шалварите** украсени исто така со гајтани, горната бела клашнена **долама**, како и карактеристичната црна клашнена **курдија**, долга до колена.

Во овој состав влегува и масивната сточарска облека **трлаган**, од волнено-козинена ткаенина, со широка јака која по потреба се формира во *ќуљавка*; паралелно, примена имала и сточарската облека **гуна**, што се носела наметната со слободно пуштени ракави. Главата се покривала со бела или црна тркалезна **капа**. Во состав на постариот вид машка носија се носела и сосема мала плитка тркалезна капа, по форма многу слична на капите што ги носеле „латинските калуѓери“. 

## Женската носија
[мини|Тана Кировска - револуционерка во народна носија од с. [Осничани, **Костенарија** (1920)]]

Под влијание на печалбарството на кое од поодамна било упатено населението од Костурско, условило традиционалната женска народна носија, уште од крајот на ХIХ век да се редуцира и напушта.
До тој период во женската носија од пределот ***[[Корешта]]*** егзистирале белата платнена **кошула**, украсена со разнобојна везена декорација, горната безракавна облека **шајак**, изработена од истоимената волнена ткаенина (бела, црна или бојосана темно-сина), безракавна горна долга облека **власеник**, изработена од дебела волнена ткаенина од едната страна (опачишта) со рунтава ресеста структура и волнена скутина **прегач**. Главата се покривала со *марама *'риза***, во бела боја за млади, а за постари жени црна.[[Податотека:Women from Kostur in national costumes.jpg|thumb|150px|left|Жени од Костур во народни носии, почеток на XX век]]
Во некои околни села на Костур, покрај облеката власеник жените носеле и '''ќурдија'''. На овој терен била застапена и облеката '''капама''', од индустриска пругаста тлаенина алаџа, која се изработувала потплатена, од внатрешната страна полнета со памук. Според расположните информации, за составот на женската носија од пределот ***Нестрам*** биле карактеристични грната безракавна облека '''кепе''', кроена од црн шајак, во долниот дел трапезоидно проширена, облеката антеричка и облеката власеник. За пределот ***Пополе**'', како покарактеристични се издвојувале облеките **шајак** и **дуламка'''. [мини|Селска носија од с. [Бапчор, Пополе, средина на ХIХ век]]
## ‎Наводи


## Надворешни врски

* Костурскиот крај
* Корешта
* Пополе
* Нестрамкол
* Костенарија

Категорија:Јужномакедонска етничка целина
Категорија:Костур (град)
Морски нуркачи

**Морските нуркачи** се група на водни птици кои го образуваат ***Gaviiformes***. Се среќаваат во Северна Америка и северна Евроазија (Европа, Азија) и веројатно Африка. Сите современи видови на морски нуркачи се дел од родот *Gavia*, фамилијата *Gaviidae* и овој ред.

## Изглед

Морските нуркачи се големи птици, пливачи и нуркачи, долги од 53 до 91&nbsp;cm и со распон на крилата меѓу 106 и 152&nbsp;cm. Тежината се движи од 1 па до 6,4 кг, зависно од видот. Тоа значи дека овие големи видови се значително потешки од гуските (*Anserinae*). Овие птици се разликуваат од нуркачите (*Podicipedidae*) пред сè по целосните пливачки кожички кои ги поврзуваат трите нанапред свртени прсти (анизодактилија), како и многу добро видливата, иако кратка, опашка.

Пердувите кај повеќето видови во време кога носат „свадбено руво“ од горната страна се обоени црнобело, како шаховски полиња, додека од долната страна на телото се бели. Кај сите видови главата и вратот се со живи бои. Овие воочливи, раскошно обоени пердуви зиме се заменуваат со невоочливи бои. Тие се густи и добро изолираат од ладот на арктичките и субарктичките води кои се нивно природно живеалиште. Многу време посветуваат во нега на пердувите, бидејќи само чисти, добро негувани пердуви овозможуваат и добра заштита.

Мажјаците се нешто покрупни од женките, но друг, видлив полов диморфизам не постои. Младите морски нуркачи имаат во текот на целата година едноставно обоени пердуви (како и возрасните зиме). Дури кога имаат околу три години, пердувите ја добиваат типичната боја на возрасните во време на парењето и гнездењето.

Сите видови поседуваат силен зашилен клун и мали исто така зашилени крила. Тие се многу добри летачи, но бидејќи нозете им се сместени зад средината на телото, тие многу тешко и неспретно се движат.

## Поврзано
* Нуркачи — неповрзан ред на птици со сличен начин на исхрана

Категорија:Птици
Јоаким III Цариградски

**Јоаким III Цариградски** (грчки: *Ιωακείμ Γ΄ Μεγαλοπρεπής*) — Цариградски патријарх во периодот од 1878 до 1884, и од 1901 до 1912 година. Тој бил еден од највлијателните патријарси на 19 век и XX век.

Тој е роден во Константинопол, денешен Истанбул во 1834 година под името Христос Деведзис. Тој води потекло од градот Крушево, денешна Република Македонија. Своето образование го завршил во Виена.

Во текот на 1858 до 1861 година бил ѓакон на црквата Свети Ѓорги, која подоцна била обновена кога тој станал патријарх. Во 1864 година бил избран за епископ на Варна и во 1874 година за владика во Солун. Во 1880 година го основал списанието *Вистина*. До 1889 година живеел и работел во Цариград. Во текот на неговиот прв мандат, тој најмногу внимание посветувал на пронаоѓање на поголеми финансиски средства за патријаршијата. а потоа отишол во Атон, каде се задржал до 1901 година.

Патријарх Јоаким III постојано се обидувал да пронајде решение за поделбата на тогашните македонски епархии помеѓу Патријаршијата и Бугарската егзархија. Јоаким III побарал сите македонски епархии јужно од Велес да останат под јурисдикција на Цариградската патријаршија, бидејќи според неговото мислење таму наводно живеле Грци.

## Наводи

Категорија:Власи од Истанбул
Категорија:Родени во 1834 година
Категорија:Луѓе со потекло од Крушево
Категорија:Вселенски патријарси
Категорија:Починати во Истанбул
Категорија:Гркомани
Категорија:Македонски Власи
Кочански кули

**Средновековни кули** — две кули во Кочани и една во околината кои, и покрај називот, најверојатно биле изградени во втората половина на XVII век, кога градот бил под османлиска управа. Влијание во изградбата имала ориенталната архитектура.

Според денешните наоди, во Кочани и неговата блиска околина биле изградени три средновековни кули, од кои две се наоѓаат во градот, распоредени од двата брега на Кочанска Река, додека третата е местена во селото Долни Подлог. Тоа биле беговски кули од станбено-одбранбена функција, а едната била користена како саат-кула.

Изградени од масивни ѕидови од камен, тие останале како единствени белези од минатото во Кочани, иако со години наназад биле под удар на забот на времето. На 13 август 1957 година, Републичкиот завод за заштита на споменици ги стави под заштита на Закон двете кули во градот. На 22 јануари 2016 година, кулите добиле статус на значајно културно наследство.

## Западна кула

Средновековната кула која се наоѓа на десниот брег на реката, е во средишното градско подрачје, сместена меѓу станбени згради и е доминанта во просторот со својата височина од 18,5 метри.

Во 1969 година, таа веќе го немала дрвениот балкон.

Со решението за ревитализација, во 1978 година, ГП „Бетон“ - Кочани извршил реновирање, по што кулата повторно може да биде користена. Тогаш, бил сменет покривот и бил направен и поставен нов балкон.

Во кулата е сместена Музејската збирка при Библиотеката „Искра“. Просториите на кулата се поделени на: визбата -служи за санитарии; приземјето служи за нумизматичката збирка; првиот кат е за археолошката збирка; и вториот кат е за роднокрајното одделение.

### Галерија


Западна кула (Кочани) 01.jpg|Поглед од југ, 2023 година
Западна кула (Кочани) 02.jpg|Поглед од југозапад
Западна кула (Кочани) 01.jpg|Поглед од северозапад


## Источна кула

## Поврзано
*Саат-кули во Македонија

## Наводи

## Дополнителна литература
* ''Саат кулите во Република Македонија'' (PDF)

## Надворешни врски
 (Западна кула)
 (Источна кула)

Кочани
Категорија:Знаменитости во Кочани
Категорија:Културно наследство на Македонија во Општина Кочани
Свети Никола Тавелиќ

**Никола Тавелиќ** (, околу 1340 - , ) е првиот хрватски светец и маченик.

## Животопис

Никола Тавелиќ е роден околу 1340 година, во Шибеник. Уште како момче, тој заминал во манастир. Потоа, како свештеник, заминал во Босна да проповеда против богомилите и голем дел од населението го вратил во христијанството. Подоцна, заминал во Ерусалим, каде ја проповедал христијанската религија меѓу муслиманите, кои владееле со градот. Поради тоа, муслиманите го заробиле и го запалиле. За цветец, маченик бил прогласен во 1970 година. Нему му се молат верниците за да им даде истрајност во верата.

## Наводи

Категорија:Христијански светци од 14 век
Категорија:Римокатолички свештеници
Категорија:Хрватски светци
Категорија:Римокатолички светци од Хрватска
Категорија:Родени во 1340 година
Ана де Божу

**Ана де Божу** (француски: *Anne de Beaujeu*;  — ) — француска принцеза, ќерка на Луј XI. Таа била регент на својот помал брат, неполнолетниот Шарл VIII. По смртта на Луј XI во 1483 година, престолонаследникот имал 13 години, кое според тогашните француски закони, не му било дозволено да управува самостојно со земјата. Ана како регент на земјата била во периодот од 1483 до 1491 година.

Како регент на Франција, Ана била една од најмоќните жени кон крајот на XV век во Европа, и затоа често била нарекувана Мадам ла Гран.

## Наводи

Категорија:Династија Валоа
Категорија:Регенти на Франција
Категорија:Француски принцези
Категорија:Бурбонска династија
Категорија:Починати во 1522 година
Бутрос Бутрос-Гали

**Бутрос Бутрос-Гали**  (арапски:  li; 14 ноември 1922 – 16 февруари 2016) — египетски политичар и дипломат, поранешен генерален секретар на ООН.

Бутрос Гали е роден на  година во , Египет. Тој произлегува од видно коптско семејство. Неговиот дедо, со исто име, кон почетокот на XX век бил премиер на Египет.

На функцијата генерален секретар на ООН бил од 1992 до 1996 година. Во текот на неговиот мандат, организацијата се соочила со финансиски недостатоци. Бил критикуван за провалот кој се случил за спречување на геноцидот во Руанда во 1994 година.

Тој бил првиот секретар на ООН кој не бил избран по вторпат на истата функција. Бутрос Бутрос-Гали бил наследен од страна на Кофи Анан.

Категорија:Египетски политичари
Категорија:Египетски христијани
Категорија:Коптски христијани
Категорија:Арапски христијани
Категорија:Генерални секретари на ООН
Категорија:Странски членови на Руската академија на науките
Категорија:Носители на Големиот крст на Легијата на честа
Енциклопедија на Југославија

**Енциклопедија на Југославија** () е националната енциклопедија на СФРЈ. Нејзин подготвувач и издавач е Југословенскиот лексикографски завод под раководство на истакнатиот хрватски книжевник и енциклопедист Мирослав Крлежа.

## Томови
### Прво издание
мини|десно|250п|Првото издание на Енциклопедијата на Југославија

Првото издание се состои од 8 тома, издадени во периодот од 1955 до 1971 г. Тиражот бил 30.000 примероци.

### Второ издание

Второто издание е започнато во 1980 г. но издадени се само 6 од планираните 12 тома поради распадот на СФРЈ.

Главното хрватско издание е преведено и на 5 други јазици:

Верзиите на македонски и албански биле првите енциклопедии издадени на тие јазици.

## Наводи
* 

Југославија
Категорија:Југословенска култура
Категорија:Енциклопедии на српски јазик
Категорија:Енциклопедии на хрватски јазик
Категорија:Енциклопедии на словенечки јазик
Категорија:Енциклопедии на македонски јазик
Категорија:Енциклопедии на унгарски јазик
Категорија:Енциклопедии на албански јазик
Категорија:Книги од 1955 година
Категорија:Книги од 1988 година
Фредерик Соренсен

**Фредерик Соренсен** (дански: *Frederik Sørensen*) — дански фудбалер, дефанзивец на Јувентус во италијанската Серија А.

Неговиот прекар е *Сое* или *Ice-Man*..

## Кариера
Роден во Копенхаген, Соренсен ја започнал својата кариера во екипата на Лингби. Во летото 2010 година бил доведен на позајмица во Јувентус. Поради повредата на неколку одбранбени играчи, на стартот од сезоната добил шанса да седи на клупата за натпреварите против Болоња и Милан. Веќе во следното коло на 7 ноември, кога и Џорџо Кјелини и Никола Легротаље биле повредени, Соренсен добил шанса да дебитира во првиот тим на Јувентус во победата над Чезена со 3-1. Две кола подоцна тој играл како десен бек во дербито со Рома, заменувајќи го Марко Мота.

## Надворешни врски
* Фредерик Соренсен на soccerway
* Фредерик Соренсен на transfermakt
* Фредерик Соренсен на whoscored
* Фредерик Соренсен на espn
* Фредерик Соренсен на Goal.com 

## Наводи

Категорија:Дански фудбалери
Категорија:Фудбалери на ФК Јувентус
Категорија:Фудбалери на ФК Болоња
Категорија:Фудбалери на ФК Верона
Категорија:Фудбалери на ФК Келн
Категорија:Фудбалери во Серија А
Категорија:Фудбалери од Бундеслигата
Категорија:Живи луѓе
Категорија:Родени во 1992 година
Леополд Моцарт

thumb|Леополд Моцарт
**Леополд Моцарт** (германски: *Leopold Mozart*) ( - ) бил австриски композитор, познат по тоа што му бил татко на Волфганг Амадеус Моцарт.

Категорија:Германски композитори
Категорија:Австриски композитори
Категорија:Луѓе од Аугсбург
Категорија:Луѓе од Салцбург